Ընդունում (հոգեբանություն)

**Ընդունում (հոգեբանություն)** ()**,** անձի ճանաչումն ու համաձայնությունն իրավիճակի վերջնական լինելուն՝ առանց այն փոխելու կամ բողոքելու փորձի:

Սա տեղի է ունենում ինչպես անհատական, այնպես էլ հասարակական մակարդակում, քանի որ մարդիկ փոփոխություններ են ապրում ամբողջ կյանքի ընթացքում:

## Ընդունման տեսակները
*Ընդունում* տերմինը տարբեր կիրառություններ ունեցող գոյական է։

### Ինքնաընդունում
Ինքնաընդունումը նկարագրվում է որպես տվյալ պահի եսով բավարարվելու ձգտման վիճակ կամ շարունակական գործընթաց: Դա պայմանավորվածություն է ինքն իրեն գնահատելու, հաստատելու և աջակցելու համար, ինչպիսին այն կա, չնայած թերություններին և անցյալի բացասական վարքագծին:

Ոմանք դժվարանում են ընդունել իրենց մեղքի զգացման, տրավմայի կամ մոտիվացիայի բացակայության պատճառով: Ինքնաընդունումը ազդում է մարդու մտավոր, զգացմունքային, հարաբերությունների և ընդհանուր կյանքի վրա:

### Հոգեբանական ընդունում
Ընդունումը ընդունման և հանձնառության թերապիայի () և կոգնիտիվ-վարքային թերապիայի () հիմնական տարրն է: Այս համատեքստում ընդունումը գործընթաց է, որը gաղափարը կայանում է նրանում, որ ընդունել այն, ինչ չի կարելի փոխել, օրինակ՝ հոգեբանական փորձառությունները, բայց քաջություն ձեռք բերել՝ փոխելու այն, ինչ կարելի է:

### Սոցիալական ընդունում
Սոցիալական ընդունումը, ըստ APA Dictionary of Psychology-ի, նշանակում է ընդգրկվել խմբում, պաշտոնական կամ ոչ պաշտոնական, և չդատապարտվել ուրիշների կողմից: Այսինքն սա ցույց է տալիս, թե որքան են մարդիկ ցանկանում ժամանակ անցկացնել ինչ-որ մեկի հետ ինչպես տարբեր իրավիճակներում: Այլ կերպ ասած, սոցիալական ընդունումը նշանակում է հարմարվել շրջապատող մարդկանց հետ, ինչպիսիք են դասընկերները, գործընկերները կամ ընկերները։

Սոցիալական ընդունումը կարող է սահմանվել որպես բազմազանության և ուրիշների տարբերությունների նկատմամբ հանդուրժողականությամբ, քանի որ մարդկանց մեծամասնությունը փորձում է վարվել այնպես, ինչպես մյուսներն են՝ հարմարվելու համար: Տվյալները ցույց են տալիս, որ նրանք, որոնք ունեն բարձր ինքնաընդունման միավորներ, հակված են ընդունել ուրիշներին և իրենց զգալ ուրիշների կողմից ընդունված: Այս մտահոգությունը մեծանում է երեխաների և դեռահասների մոտ, որոնք ավելի շատ են հակված ընկերների կողմից ընդունվելու ցանկություն:

Երբ խոսքը վերաբերում է հոգեկան հիվանդություններին, ապա վերականգնման գործում մեծ դեր է խաղում սոցիալական ընդունումը: Շատ մարդիկ չեն հասկանում հոգեկան հիվանդությունը, ուստի նրանք վստահ չեն, թե ինչպես ընդունել այն մարդկանց, որոնք ունեն հիվանդություն՝ այդ մարդկանց մոտ առաջացնելով մեկուսացման զգացում: Մարդկանց կողմից ընդունված լինելը և աջակցություն ունենալը կարող է օգնել հոգեկան առողջության բարելավմանը:

### Հասարակական ընդունում
Հանրային ընդունումն այն ընդհանուր համաձայնությունն է, որ ինչ-որ բան բավարար է կամ ճիշտ, կամ որ ինչ-որ մեկը պետք է ներառվի խմբում:

Հանրային ընդումնան օրինակ կարող է լինել ԼԳԲՏՔ+ համայնքը: Դա շատ կարևոր ասպեկտ է շարժման համար, քանի որ այն ներառում է տարբեր գենդերային ինքնություն ունեցող և սեռական կողմնորոշում ունեցող բազմաթիվ անհատների ըմբռնում և ընդգրկում հասարակության մեջ:

### Մշակութային ընդունում
Մշակութային ընդունումը նշանակում է հարգել մարդկանց այնպիսին, ինչպիսին նրանք են՝ առանց դատելու նրանց մշակույթը, ավանդույթները, հագուստը կամ արտաքին տեսքը: Դա անհատին իր մշակութային համոզմունքների և սկզբունքների համար ընդունելու ունակություն է: Խոսքը վերաբերում է հասկանալու և գնահատելու այն, ինչն ինչ-որ մեկին յուրահատուկ է դարձնում, և նրան բարությամբ ու հարգանքով վերաբերվել:

### Ծնողական ընդունում
Ծնողների ընդունումը որպես ջերմություն, խնամք, աջակցություն կամ պարզապես սեր է, որը ծնողն ունի այդ երեխայի հանդեպ և այն փորձը, որը երեխաները կարող են ձեռք բերել դրանից:

### Պայմանական ընդունում

Ընդունման այն տեսակը, որը պահանջում է պայմանների նախնական փոփոխություն մինչև վերջնական ընդունումը, կոչվում է պայմանական ընդունում կամ որակավորված ընդունում։ Օրինակ՝ երկու կողմերի մասնակցությամբ պայմանագրում կարող են կատարվել ճշգրտումներ կամ փոփոխություններ՝ ապահովելու երկու կողմերի գոհունակությունը: Երբ անձը ստանում է առաջարկ և պատրաստ է համաձայնվել դրան, պայմանով, որ դրա պայմաններում որոշակի փոփոխություններ են կատարվում կամ որոշակի պայմաններ կամ իրադարձություններ են տեղի ունենում, դա կոչվում է պայմանական ընդունում: Ընկերության և գործատուի միջև կնքված բիզնես պայմանագրում երկու կողմերն էլ հնարավորություն ունեն փոփոխելու պայմանները, մինչև ձեռք բերվի փոխադարձ համաձայնություն կամ պայմանագրի մանրամասների ընդունում:

## Ծանոթագրություններ

## Մատենագիտություն
* "The 5 stages of grief." Assortment Articles: Free Online Articles on Health, Science, Education & More. 12 Apr. 2009.
* "The Last Phase of Grief: Acceptance, Reorganization and Integration." Getting Past Your Past. 14 Apr. 2009.
* "The need for social acceptance and approval — its power." The Way. Art of Living. Essays. Topically arranged scripture, proverbs, precepts, quotations. Teachings of Jesus. Conservative Christian outlook emphasizing self-discipline, self-denial, integrity, principle, character, chastity, goodness, morality, virtue. 16 Apr. 2009.
* "Self Acceptance."  Become Who You Want To Be. 16 Apr. 2009.
* "What A Difference A Friend Makes: Social Acceptance Is Key to Mental Health Recovery." Mental illness, mental health information center. 10 Apr. 2009.

## Արտաքին հղումներ

* Art of Accepting

Կատեգորիա:Անհատականության տեսություններ
Կատեգորիա:Անձի զարգացում
Կատեգորիա:Դրական հոգեբանություն
Կատեգորիա:Էմոցիաներ
Կատեգորիա:Կլինիկական հոգեբանություն
Կատեգորիա:Հասարակագիտություն
Կատեգորիա:Հոգեբանություն
Կատեգորիա:Հոգեթերապիա
Կատեգորիա:Հույզեր
Կատեգորիա:Ոչ վերբալ հաղորդակցություն
Կատեգորիա:Վերացարկում
Կատեգորիա:Փիլիսոփայական տերմինաբանություն